Κομητεία ΜακΜίν (Τενεσί)

Η Κομητεία ΜακΜίν (αγγλικά: McMinn County, Tennessee) είναι κομητεία στην πολιτεία του Τενεσί των ΗΠΑ, και μία από τις 95 κομητείες στην πολιτεία του Τενεσί. Ο πληθυσμός της κομητείας ΜακΜιν, ανέρχεται σε 54,710 κατοίκους (σύμφωνα με εκτιμήσεις για το 2021). Έδρα και μεγαλύτερη πόλη της κομητείας είναι η Άθενς.

 Ιστορία 
Η κομητεία ΜακΜίν δημιουργήθηκε το 1819 από τη γη αυτοχθόνων ιθαγενών και πήρε το όνομά της προς τιμήν του Τζόζεφ ΜακΜίν (1758-1824).Bill Akins, "McMinn County," Tennessee Encyclopedia of History and Culture. Ο ΜακΜίν ήταν διοικητής πολιτοφυλακής κατά τη διάρκεια της Αμερικανικής Επανάστασης, μέλος της εδαφικής νομοθετικής επιτροπής, πρόεδρος της πολιτειακής γερουσίας και τελικά, Κυβερνήτης της Πολιτείας του Τενεσί. Ο ΜακΜίν πέθανε στις 17 Οκτωβρίου 1824 και ενταφιάστηκε στο Νεκροταφείο των Πρεσβυτεριανών στο Calhoun.John Thweatt, "Joseph McMinn," Tennessee Encyclopedia of History and Culture.

Η πρώτη σιδηροδρομική γραμμή στο Ανατολικό Τενεσί, ο Σιδηρόδρομος Hiwassee, ξεκίνησε να κατασκευάζεται στην κομητεία ΜακΜίν στα τέλη του 1830, αλλά σταμάτησε λόγω οικονομικών δυσκολιών. Το έργο συνεχίστηκε από το Σιδηρόδρομο Ανατολικού Τενεσί και Τζόρζια (ET&G) το 1849, και από τα μέσα της δεκαετίας του 1850, σιδηροδρομικές γραμμές συνδέουν τη Τσαττανούγκα, το Νόξβιλ και το Tri-Cities. Ο ET&G είχε την έδρα του στην Άθενς πριν μεταφερθεί στο Νόξβιλ το 1855. Μια σιδηροδρομική αποθήκη από την πρώτη σιδηροδρομική περίοδο εξακολουθεί να υφίσταται στη Niota. Ένας αριθμός κοινοτήτων δημιουργήθηκε κατά μήκος των σιδηροδρόμων κατά τα επόμενα έτη, κυρίως στην Etowah, όπου η L&N έχτισε μια μεγάλη αποθήκη στις αρχές του 1900, και στο Englewood, το οποίο εξελίχθηκε σε ένα κλωστοϋφαντουργικό κέντρο στα τέλη του 19ου και αρχές του 20ου αιώνα.

Όπως πολλές κομητείες του ανατολικού Τενεσί, η ΜακΜίν ήταν πολωμένη κατά τον Εμφύλιο Πόλεμο και το ζήτημα της απόσχισης. Στις 8 Ιουνίου του 1861, η κομητεία ψήφισε κατά της απόσχισης με ψήφους 1.144 έναντι 904.C. Stephen Byrum, McMinn County (Memphis, Tenn: Memphis State University Press, 1984), pp. 23-32. Η κομητεία παρείχε δώδεκα μονάδες στο στρατό της Ένωσης (Union) και οκτώ στο στρατό της Συνομοσπονδίας (Confederate), κατά τη διάρκεια του πολέμου.

Τον Αύγουστο του 1946, μια εξέγερση γνωστή ως η Μάχη της Άθενς, ξέσπασε όταν ο Σερίφης της κομητείας ΜακΜίν και αρκετοί υπάλληλοι της κομητείας (οι περισσότεροι εκ των οποίων είχαν δεσμούς με το πολιτικό αφεντικό του Μέμφις, E.H. Crump) επιχείρησε να επηρεάσει τις τοπικές εκλογές. Μια ομάδα βετεράνων του Β' Παγκοσμίου Πολέμου ξεκίνησε μια ένοπλη επίθεση σε φυλακή στην Άθενς, όπου οι υπάλληλοι της κομητείας είχαν κλειδωθεί μαζί με τις κάλπες. Μετά από ανταλλαγή πυροβολισμών, οι υπάλληλοι της κομητείας άνοιξαν τις κάλπες και καταμετρήθηκαν οι ψήφοι.Information obtained from Tennessee Historical Commission marker 2A 102 in Athens, Tennessee.

 Γεωγραφία 
δεξιά|μικρογραφία|210x210εσ|Η διαδρομή ΗΠΑ 411 κοντά στην Etowah
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση . Ο ποταμός Hiwassee αποτελεί το όριο της κομητείας με την κομητεία Bradley στα νοτιοδυτικά. Το όρος Σταρ, μια μεγάλη κορυφογραμμή στο νοτιοανατολικό τμήμα της κομητείας, αποτελεί της συνοριογραμμής την κομητεία Πολκ στα νότια και την κομητεία Μονρόε στα βόρεια και στα ανατολικά.

 Γειτονικές κομητείες 
 Roane County (βόρεια)
 Loudon County (βορειοανατολικά)
 Κομητεία Μονρόε (ανατολικά)
 Κομητεία Πολκ (νοτιοανατολικά)
 Κομητεία Μπράντλεϊ (νοτιοδυτικά)
 Meigs County (δυτικά)

 Εθνική προστατευόμενη περιοχή 
 Cherokee National Forest (μέρος)

 Πολιτειακή προστατευόμενη περιοχή 
 Chickamauga Wildlife Management Area (μέρος)

 Δημογραφικά στοιχεία 
αριστερά|μικρογραφία|173x173εσ|Ηλικιακή πυραμίδα κομητείας ΜακΜίνBased on 2000 census data
Στην απογραφή του 2000, υπήρχαν 49.015 κάτοικοι, 19.721 νοικοκυριά και 14.317 οικογένειες. Η πυκνότητα του πληθυσμού ήταν 114 ανά τετραγωνικό μίλι (44/τ.χλμ.). Υπήρχαν 21.626 κατοικίες σε μια μέση πυκνότητα 50 ανά τετραγωνικό μίλι (19/τ.χλμ.). Η φυλετική κατανομή είναι 92,72% λευκοί, 4,48% αφροαμερικανοί, 0,27% αυτόχθονες ιθαγενείς, 0,70% ασιάτες, 0,02% νησιώτες του Ειρηνικού, 0,75% από άλλες φυλές και 1,06% από δύο ή περισσότερες φυλές. 1,80% του πληθυσμού ήταν ισπανόφωνοι ή λατίνοι κάθε φυλής.

Υπήρχαν 19.721 νοικοκυριά των οποίων 31,40% είχαν παιδιά κάτω των 18 ετών που ζουν μαζί τους, 58,70% ήταν παντρεμένα ζευγάρια που ζούσαν μαζί, 10,60% είχε ένα θηλυκό ιδιοκτήτη χωρίς σύζυγο, και 27,40% ήταν μη-οικογένειες. 10,40% φιλοξενούσαν άτομα άνω των 65 ετών. Το μέσο μέγεθος νοικοκυριού ήταν 2,45 και το μέσο μέγεθος της οικογένειας ήταν 2,90.

Ηλικιακή κατανομή ήταν 23.90% κάτω από την ηλικία των 18, 8.40% από 18 έως 24, 28.50% από 25 έως 44, 24.80% από 45 έως 64, και 14.30% άνω των 65 ετών. Η μέση ηλικία ήταν τα 38 έτη. Για κάθε 100 γυναίκες υπήρχαν 93.40 άνδρες. Για κάθε 100 γυναίκες ηλικίας 18 ετών και άνω υπήρχαν 89.80 άνδρες.

Το μέσο εισόδημα των νοικοκυριών ήταν $31.919 και το μέσο οικογενειακό εισόδημα ήταν $38.992. Οι άνδρες είχαν μέσο εισόδημα $31.051 έναντι $20.524 των γυναικών. Το κατά κεφαλήν εισόδημα για την κομητεία ήταν $16.725. Για 10,90% των οικογενειών και 14,50% του πληθυσμού ήταν κάτω από το όριο της φτώχειας, συμπεριλαμβανομένων 18,20% των ατόμων κάτω από την ηλικία 18 και 16,80% των ατόμων ηλικίας 65 ετών και άνω.

 Κοινότητες 
 Πόλεις 
 Αθήνα (έδρα της κομητείας)
 Etowah
 Niota
 Sweetwater (μέρος)

 Κωμοπόλεις 
 Calhoun
 Englewood

Παραπομπές

 Περαιτέρω ανάγνωση 
 Byrum, Stephen C.  McMinn County.  Memphis: Memphis State University Press (1984). ISBN 978-0878701766
 Guy, Joe. The Hidden History of McMinn County: Tales From Eastern Tennessee. Charleston: The History Press (2007). ISBN 1-59629-349-7

Εξωτερικοί σύνδεσμοι


ΜακΜιν